परबतसर में निशुल्क चिकित्सा परामर्श शिविर आज होगा
श्रीराना हॉस्पिटल एवं चेरिटेबल मेडिकल संस्थान एवं श्री राना चेरिटेबल फाउण्डेशन अजमेर के तत्वावधान में 5 मार्च को सुबह 11 बजे से दोपहर 3 बजे तक पंचायत समिति के पास, फूलमालियान छात्रावास परबतसर में निशुल्क मल्टीस्पेशलिस्ट चिकित्सा एवं परामर्श शिविर का आयोजन किया जाएगा।
श्री राना हॉस्पिटल के निदेशक डॉ. मंगलाराम चौधरी ने बताया कि शिविर में स्त्री रोग विशेषज्ञ डॉ. उषा रानी शर्मा, वरिष्ठ सर्जन डॉ. डी.पी. देवपुरा, वरिष्ठ फिजिशियन डॉ. मंगलाराम चौधरी, अस्थि रोग विशेषज्ञ डॉ. नितिन सनाढ्य, क्षय एवं एलर्जी रोग विशेषज्ञ डॉ. पीयूष अरोड़ा, दंत रोग विशेषज्ञ डॉ. मैना चौधरी, परामर्श चिकित्सक डॉ. कुलदीप चौधरी, डॉ. सुनील चौधरी अपनी सेवाएं देंगे।
डॉ. मंगलाराम चौधरी ने बताया कि शिविर में पंजीकृत रोगियों के लिए ईसीजी एवं ब्लड शुगर की जांच निशुल्क की जाएगी तथा शिविर में चयनित गंभीर बीमारियों से ग्रसित निर्धन रोगियों को भामाशाह स्वास्थ्य योजना के तहत निशुल्क चिकित्सा सेवाएं उपलब्ध करवाई जाएगी। शिविर में भामाशाह स्वास्थ्य योजना के तहत चयनित गुर्दे में पथरी रोगियों की लेजर द्वारा श्री राना हॉस्पिटल में नि:शुल्क ऑपरेशन किया जाएगा।
निशुल्कनेत्र चिकित्सा शिविर का आयोजन 23 को
डीडवाना|श्रीअग्रवाल नवयुवक मंडल द्वारा आयोजित 28वां निशुल्क नेत्र चिकित्सा शिविर 23 मार्च से आयोजित किया जाएगा।
मंडल के अध्यक्ष राहुल रूवटिया ने बताया कि अंधता निवारण समिति नागौर के तत्वावधान राजस्थान मेडिकेयर रिलीफ सोसायटी एवं मंडल डीडवाना द्वारा निशुल्क नेत्र चिकित्सा शिविर का आयोजन आगामी 23 मार्च को होगा।
उन्होंने बताया कि रामजीवन पिरागी देवी रूवटिया की स्मृति में रूवटिया परिवार के सौजन्य से 28वां निशुल्क नेत्र चिकित्सा शिविर का आयोजन होगा। नवयुवक मंडल मंत्री राहुल मोदी ने बताया कि शिविर में नेत्र चिकित्सक डॉ. प्रदीप गुप्ता, डॉ सुशील कुमार आत्रेय, डॉ लुकमान नाक, कान, गला रोग विशेषज्ञ डॉ वी.के.गुप्ता उनकी टीम सेवाएं देगी।
उन्होंने बताया कि शिविर में रोगियों की जांच भर्ती 23 मार्च को होगी चयनित रोगियों के ऑपरेशन 24 मार्च को किए जाएंगे। उन्होंने बताया कि शिविर में रोगियों के भोजन, आवास, दवाइयां चश्में आदि की निशुल्क व्यवस्था रहेगी। वहीं उन्होंने बताया कि इस शिविर काे लेकर तैयारियां की जा रही है और अधिक से अधिक प्रचार प्रसार किया जा रहा है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva